rejauldu/bengali-wikipedia huggingface dataset:
মোহাম্মদ মোহসীন (২১ মে ১৯৩১– ৮ অক্টোবর ২০০৪) ছিলেন বাংলাদেশি আইনজীবী, মুক্তিযোদ্ধা ও রাজনীতিবিদ। তিনি তৎকালীন রাজশাহী-১০ ও রাজশাহী-১১ আসনের সংসদ সদস্য ছিলেন।   প্রারম্ভিক জীবন  মোহাম্মদ মোহসীন ২১ মে ১৯৩১ সালে তৎকালীন ব্রিটিশ ভারতের চাঁপাইনবাবগঞ্জের শিবগঞ্জের বিনোদপুর ইউনিয়নের কবিরাজটোলা গ্রামে জন্মগ্রহণ করেন। তার পিতার নাম আব্দুল আজিজ ও মাতার নাম আয়না বেগম।  তিনি ১৯৪৭ সালে চাঁপাইনবাবগঞ্জের শিবগঞ্জের দাদনচক হাই মাদ্রাসা থেকে ম্যাট্রিকুলেশন পাস করেন। ১৯৫০ সালে রাজশাহী গভ. কলেজ থেকে বিএ এবং ১৯৫৭ সালে রাজশাহী বিশ্ববিদ্যালয় থেকে এলএলবি ডিগ্রী লাভ করেন।  ১৯৫৭ পরবর্তী সময়ে পরিবারসহ চাঁপাইনবাবগঞ্জের বিনোদপুর থেকে রাজশাহী শহরে স্থায়ী হোন। ব্যক্তিগত জীবনে তিন ছেলে ও দুই মেয়ের জনক।   কর্মজীবন  মোহাম্মদ মোহসীন আইনজীবী ছিলেন। তিনি ১৯৭২-১৯৭৬ সাল পর্যন্ত বৃহত্তর রাজশাহী জেলার জিপি (গভ. প্লিডার) ছিলেন।  তিনি রাজশাহী আইন কলেজে দীর্ঘদিন শিক্ষকতা করেন। মৃত্যুবধি রাজশাহী আইন কলেজের গভর্নিং বডির প্রতিষ্ঠাতা-সভাপতির দায়িত্ব পালন করেন।  তিনি সোনালী ব্যাংকের পরিচালক ছিলেন।  তিনি রাজশাহী জেলা জাতীয় যক্ষা সমিতির নির্বাহী সদস্য, রাজশাহী হোমিওপ্যাথ কলেজর নির্বাহী সদস্য, রাজশাহী বিশ্ববিদ্যালয়ের নির্বাচিত একাধিকবারের সিনেট এবং সিন্ডিকেট সদস্য ছিলেন।   রাজনৈতিক জীবন  মোহাম্মদ মোহসীন ১৯৬২ পরবর্তী সময়ে দুই মেয়াদে বৃহত্তর রাজশাহী শহর আওয়ামী লীগের সভাপতি ছিলেন। তিনি ১৯৬৮-১৯৭৩ সালে রাজশাহী জেলা আওয়ামী লীগের সাংগঠনিক সম্পাদক ও পরবর্তীতে একাধিকবার রাজশাহী জেলা আওয়ামী লীগের সাধারণ সম্পাদক এবং সভাপতির হিসেবে দায়িত্ব পালন করেন।  ১৯৭০ সালের তৎকালীন পাকিস্তানের সাধারণ নির্বাচনে প্রাদেশিক পরিষদে আওয়ামীলীগ পার্লামেন্টারী বোর্ড কর্তৃক রাজশাহীর বোয়ালিয়া-পবা-তানোর-গোদাগাড়ী এলাকা থেকে এমএনএ প্রার্থী হিসেবে নৌকার মনোনয়ন পেলেও ব্যক্তিগত কারণে নির্বাচন করেননি।  ১৯৭১ সালে রাজশাহী সংগ্রাম পরিষদের আহ্বায়কের দায়িত্ব পালন করেন। ১৯৭১ সালে মুক্তিযুদ্ধকালীন সময়ে ভারতের মুর্শিদাবাদের পানিপিয়া ক্যাম্পের ইনচার্জের দায়িত্ব পালন করেন। প্রায় ১০০০ মুক্তিযোদ্ধাকে প্রশিক্ষণ দেন। সংগঠক হিসেবে তিনি মুক্তিযুদ্ধে অবদান রাখেন।  প্রথম জাতীয় সংসদের ১৯৭৫ সালের উপ-নির্বাচনে বাকশাল পদ্ধতিতে তৎকালীন রাজশাহী-১১ আসনে (রাজশাহী সদর-বোয়ালিয়া-পবা) সংসদ সদস্য মনোনীত হন।  তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন রাজশাহী-১০ আসন থেকে সংসদ সদস্য নির্বাচিত হন।   মৃত্যু  মোহাম্মদ মোহসীন ৮ অক্টোবর ২০০৪ সালে মৃত্যুবরণ করেন।   তথ্যসূত্র   বিষয়শ্রেণী:১৯৩১-এ জন্ম বিষয়শ্রেণী:২০০৪-এ মৃত্যু বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:নিউ গভর্নমেন্ট ডিগ্রী কলেজ, রাজশাহীর প্রাক্তন শিক্ষার্থী বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ বিষয়শ্রেণী:চাঁপাইনবাবগঞ্জ জেলার রাজনীতিবিদ বিষয়শ্রেণী:চাঁপাইনবাবগঞ্জ জেলার আইনজীবী বিষয়শ্রেণী:রাজশাহী জেলার রাজনীতিবিদ বিষয়শ্রেণী:রাজশাহী জেলার আইনজীবী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:প্রথম জাতীয় সংসদ সদস্য বিষয়শ্রেণী:দ্বিতীয় জাতীয় সংসদ সদস্য
ফ্যাবিয়ান থাইলম্যান (জন্ম ৫ জুন ১৯৭৮) জার্মানির এক ব্যবসায়ী যিনি ইন্টারনেট পর্নোগ্রাফি কোম্পানি ম্যানউইনের (বর্তমানে মাইন্ডগিক) প্রতিষ্ঠাতা ও ব্যবস্থাপনা অংশীদার ছিলেন।  অক্টোবর ২০১৩ সালে, তিনি কোম্পানির শেয়ার বিক্রি করেন, যা সেই সময়ের বিশ্বের বৃহত্তম পর্নোগ্রাফি অপারেটর ছিল।  তারপর থেকে তিনি বেলজিয়ামের ব্রাসেলসে তরুণ স্টার্টআপ উদ্যোক্তাদের জন্য অ্যাঞ্জেল বিনিয়োগকারী হিসাবে কাজ করছেন।    জীবন এবং কর্মজীবন  থাইলম্যান জন্মগ্রহণ করেন জার্মানির ডসেল্ডর্ফে, তিনি বিবাহিত এবং দুই সন্তানের জনক।  তিনি ১৭ বছর বয়সে কম্পিউটার প্রোগ্রামিং শুরু করেন।  ১৯৯০ এর দশকের শেষদিকে তিনি এনএটিএস (নেক্সট-জেনারেশন অ্যাফিলিয়েট ট্র্যাকিং সফটওয়্যার) নামে একটি সফটওয়্যার তৈরি করেন, যা ওয়েবসাইট অপারেটরদের বিজ্ঞাপন এবং লিঙ্কে ব্যবহারকারীদের ক্লিকগুলো ট্র্যাক করতে সক্ষম, যাতে তাদের কমিশন দেওয়া সম্ভব হয়।  থাইলম্যান এনএটিএস থেকে উপার্জিত টাকা দিয়ে বিভিন্ন ইন্টারনেটের পর্নোগ্রাফি কোম্পানি কিনেন এবং মার্চ ২০১০ সালে তিনি ম্যানসেফ ও ইন্টারহাফ অধিগ্রহণ করে ম্যানউইন প্রতিষ্ঠা করেন।   ম্যানউইন পরে পর্নহাব, ইউপর্ন, রেডটিউব, ব্রাজার্স, টুইস্টিস.কম, মোফোস এবং অন্যান্য পর্নোগ্রাফি ওয়েবসাইট কিনেছিল।   ম্যানউইন বিক্রয়  ২০১৩ সালের অক্টোবরে, থাইলম্যান পদত্যাগ করেন এবং অজ্ঞাত কারণে  € ৭৩ মিলিয়ন ইউরো দামে ম্যানউইন বিক্রি করেছিলেন।    তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৭৮-এ জন্ম বিষয়শ্রেণী:জার্মান পর্নোগ্রাফিক চলচ্চিত্র প্রযোজক বিষয়শ্রেণী:জার্মান কম্পিউটার প্রোগ্রামার বিষয়শ্রেণী:আইলো
গাজি বেজি এবং জাবুর মেজরি টিউনিসিয়ার নাগরিক। ২০১২ সালের ২৮ মার্চ তাঁদের ৭ বছর ৬ মাসের কারাদণ্ড দেওয়া হয়। মুহাম্মদের নগ্ন কার্টুন ফেসবুক-এ প্রকাশ করার পর তাঁদের বিরুদ্ধে "নৈতিকতা লঙ্ঘন, মানহানি এবং জনশৃঙ্খলা ব্যাহত করার" অভিযোগ আনা হয়।  মেজরি আদালতে বিচারপ্রক্রিয়ার মুখোমুখি হন, কিন্তু তাঁর বন্ধু বেজি ইউরোপে পালিয়ে যাওয়ায় তাঁর অনুপস্থিতিতেই দণ্ডিত হন। মেজরির আপিল ২০১২ সালের ২৫ জুন খারিজ হয়ে যায়। তাঁর আইনজীবী অভিযোগ করেন যে, মেজরিকে মানসিক স্বাস্থ্য পরীক্ষার সুযোগ দেওয়া হয়নি। তিনি বলেন, তাঁর মক্কেল "মানসিকভাবে অস্থির" এবং গত ছয় বছর ধরে বেকার ছিলেন।  শুরুর দিকে এই ঘটনাটি নিয়ে কয়েকটি সংগঠনই কেবল আলোচনা করে। এর মধ্যে ছিল League of Tunisian Humanists, Reporters Without Frontiers, এবং কিছু স্বাধীন কর্মী। মরোক্কোর মানবাধিকারকর্মী কাশেম এল ঘাজ্জালি নিজ ব্লগে এই ঘটনার বিবরণ দেন,  এবং পরে জাতিসংঘ মানবাধিকার পরিষদের জেনেভা অধিবেশনে মেজরির গ্রেপ্তারের বিষয়টি উল্লেখ করেন।  অ্যামনেস্টি ইন্টারন্যাশনাল এই দুইজনকে বিবেকের বন্দি হিসেবে চিহ্নিত করে এবং জানায় যে, তাঁদের একমাত্র দোষ ছিল শান্তিপূর্ণভাবে মত প্রকাশ। সংস্থাটি এই ঘটনাকে তিউনিসিয়ার সরকারের "মত প্রকাশের স্বাধীনতার ওপর ক্রমবর্ধমান আক্রমণ" হিসেবে আখ্যায়িত করে এবং দুইজনের দণ্ড অবিলম্বে প্রত্যাহারের আহ্বান জানায়। International Freedom of Expression Exchange ঘটনাটিকে "চরম উদ্বেগজনক" বলে বর্ণনা করে এবং এটি সাংবাদিক, শিল্পী ও নারীদের মতপ্রকাশের ওপর ধারাবাহিক আক্রমণের অংশ বলে অভিহিত করে।"Un événement extrêmement inquiétant ... des attaques répétées contre les journalistes, les artistes et les femmes qui commettent le « crime » d'exprimer librement leur opinion".   রয়টার্স জানায়, এই ঘটনাটি ইসলামী নেতাদের বিরুদ্ধে বাকস্বাধীনতা দমন করার অভিযোগ আরও জোরদার করে। ওই নেতারা ২০১১ সালের জানুয়ারির তিউনিসিয়ার বিপ্লবের পর ক্ষমতায় আসেন। অ্যাসোসিয়েটেড প্রেস ঘটনাটিকে অনেক তিউনিসিয়ানের জন্য "চমকে দেওয়া" এবং দেশে ইসলামের নতুন করে প্রাধান্য বিস্তার করার একটি লক্ষণ বলে উল্লেখ করে। ডয়েচে ভেলে লিখে, এই ঘটনা দেখায় কিভাবে তিউনিসিয়ার ব্লগাররা বিপ্লব নিয়ে হতাশ হয়েছে। এক ব্লগার মন্তব্য করেন, সরকার এখন বিচারপ্রক্রিয়ায় পক্ষপাতদুষ্ট হয়ে উঠেছে; কারণ ফেসবুকে সহিংসতা বা বোমা হামলার ডাক দিলে সে ধরনের ঘটনায় কেউ বিচারের সম্মুখীন হয় না।  জাবুর মেজরি প্রায় দুই বছর কারাভোগের পর ২০১৪ সালের জানুয়ারিতে মুক্তি পান।    তথ্যসূত্র   বিষয়শ্রেণী:২০১২-এ তিউনিসিয়া বিষয়শ্রেণী:মুহাম্মাদের সাংস্কৃতিক চিত্রায়ণ বিষয়শ্রেণী:তিউনিসিয়ায় ধর্ম
খইয়াছরা উচ্চ বিদ্যালয় বাংলাদেশের একটি শিক্ষাপ্রতিষ্ঠান।   অবস্থান  বাংলাদেশের চট্টগ্রাম জেলার অন্তর্গত মীরসরাই উপজেলার খৈয়াছড়া ইউনিয়নে এ বিদ্যালয়টি অবস্থিত।   ইতিহাস  ১৯০৫ সালের বঙ্গভঙ্গ আন্দোলনের পূর্বে বিদ্যালয়টির জন্য তখনকার স্থানীয় জমিদার কুণ্ডরা ঢাকা-চট্টগ্রাম ট্রাঙ্ক রোডের পাশে একটি চমৎকার পরিবেশে বিদ্যালয়ের জন্য জায়গা দেন। মাটির গুদাম তৈরী করে বিদ্যালয়ের পড়ালেখার কাজ চালিয়ে যান। ১৯২১  সালে বিদ্যালয়টি মাইনর স্কুল হিসাবে, ১৯৫৩ সালে এম ই জুনিয়র স্কুল হিসাবে এবং ১৯৬৯ থেকে মাধ্যমিক বিদ্যালয় হিসাবে স্বীকৃতি লাভ করে।   পরিচালনা ব্যবস্থা  বিদ্যালয় পরিচালনার জন্য জনাব মোহাম্মদ কামরুল হাসান হারুনকে সভাপতি করে ১৩ সদস্যের একটি পরিচালনা পরিষদ রয়েছে।   শিক্ষক-শিক্ষার্থী  বিদ্যালয়ের প্রধান শিক্ষক জনাব মোহাম্মদ হোসেন। বর্তমানে আট শতাধিক শিক্ষার্থী এ বিদ্যালয়ে অধ্যয়নরত আছে।   অবকাঠামো  বিদ্যালয় ভবনটি একটি 'L' আকৃতির দ্বিতল ভবন।   কার্যক্রম  এ বিদ্যালয়ে সহ-শিক্ষা কার্যক্রম রয়েছে। বিজ্ঞান, ব্যবসায় শিক্ষা ও মানবিক শাখায় পাঠদানের পাশাপাশি কারিগরী শিক্ষা ব্যবস্থাও রয়েছে।   কৃতিত্ব ও ফলাফল  বিগত বছরের পাশের হার ৮৩.৯%।   আরও দেখুন   মাধ্যমিক ও উচ্চ মাধ্যমিক শিক্ষা বোর্ড, চট্টগ্রাম   তথ্যসূত্র   বিষয়শ্রেণী:মীরসরাই উপজেলার শিক্ষাপ্রতিষ্ঠান বিষয়শ্রেণী:১৯৩৯-এ প্রতিষ্ঠিত শিক্ষাপ্রতিষ্ঠান
ঢালারচর এক্সপ্রেস (ট্রেন নম্বর ৭৭৯/৭৮০) বাংলাদেশ রেলওয়ের অধীনে পরিচালিত একটি আন্তঃনগর ট্রেন। ট্রেনটি আগে পাবনা এক্সপ্রেস নামে রাজশাহী থেকে পাবনা পর্যন্ত চলাচল করতো। ২৬ জানুয়ারি ২০২০ খ্রীস্টাব্দে এর যাত্রাপথ ঢালারচর পর্যন্ত বর্ধিত করা হয় এবং নাম পরিবর্তন করে ঢালারচর এক্সপ্রেস রাখা হয়। ১লা ডিসেম্বর ২০২৩ থেকে ৫৩ নং টাইম টেবিল অনুযায়ী ঢালারচর এক্সপ্রেসের রুট চাঁপাইনবাবগঞ্জ পর্যন্ত বর্ধিত করা হয়। পরবর্তীতে ১০ মার্চ ২০২৫ থেকে ৫৪ নং টাইম টেবিল কার্যকর হলে, ট্রেনটি আবার রাজশাহী পর্যন্ত চলাচল শুরু করে। এবং 'রাজশাহী-চাঁপাইনবাবগঞ্জ' রুটটি চাঁপাইনবাবগঞ্জ শাটল-১/২ (ট্রেন নম্বর ১০৯/১১০) নামে চলাচল শুরু করে। ১১০ চাঁপাইনবাবগঞ্জ শাটল-২ ট্রেনটি "রাজশাহী-ঢাকা" পদ্মা এক্সপ্রেস ট্রেনকে কানেক্ট করে।   দুর্ঘটনা:   ইতিহাস  ঈশ্বরদী থেকে ঢালারচর পর্যন্ত রেললাইন হওয়ার পর ২০১৮ খ্রিষ্টাব্দে প্রথম ট্রেন চালু করা হয় পাবনা এক্সপ্রেস নামে। রাজশাহী থেকে পাবনা রেলওয়ে স্টেশন পর্যন্ত পাবনা এক্সপ্রেস চলাচল করে। এটি উদ্বোধন করা হয় ১৫ই জুলাই ২০১৮ খ্রিষ্টাব্দে। পরে ২৬ জানুয়ারি ২০২০ এই ট্রেনের যাত্রাপথ বৃদ্ধি করে ঢালারচর রেলওয়ে স্টেশন পর্যন্ত নেওয়া হয় ঢালারচর এক্সপ্রেস নাম দিয়ে। ৫৩ টাইম টেবিলে চাঁপাইনবাবগঞ্জ পর্যন্ত গেলেও ৫৪ নং টাইম টেবিলে রাজশাহী পর্যন্ত চলে। ১০ মার্চ ২০২৫ থেকে ঢালারচর এক্সপ্রেস পূর্বের মতো 'ঢালারচর-রাজশাহী-ঢালারচর' রুটে চলাচল শুরু করে।  সময়সূচী  (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫৪ নং সময়সূচী অনুযায়ী, যা ১০ মার্চ ২০২৫ হতে কার্যকর।) ট্রেন নংউৎসপ্রস্থানগন্তব্যপ্রবেশসাপ্তাহিক ছুটি৭৭৯ঢালারচর৬:৩০রাজশাহী ১০:২৫৭৭৯ বৃহঃ ৭৮০ বুধ৭৮০রাজশাহী ১৭:২০ঢালারচর২১:১৫   যাত্রাবিরতি  এই ট্রেনটি যাত্রাপথে ৪টি স্টেশন (, , , ) বাদে সকল স্টেশনেই যাত্রাবিরতি করে।  (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২৫ সালের ১০ মার্চ থেকে ৫৪ নং টাইমটেবিল অনুযায়ী কার্যকর।)  বাঁধেরহাট  কাশিনাথপুর  সাঁথিয়া রাজাপুর  তাঁতিবন্দ  দুবলিয়া  রাঘবপুর  পাবনা  টেবুনিয়া দাশুড়িয়া মাঝগ্রাম জংশন  ঈশ্বরদী বাইপাস  আজিমনগর  আব্দুলপুর জংশন আড়ানী  সরদহ রোড  তথ্যসূত্র  বিষয়শ্রেণী:বাংলাদেশের আন্তঃনগর ট্রেন বিষয়শ্রেণী:বাংলাদেশের নামযুক্ত যাত্রীবাহী ট্রেন
থাম্ব|ডারউইন-টিউবারকল,মানুষের কানের অগ্রভাগের একটি নিষ্ক্রিয় রূপ নিষ্ক্রিয় অঙ্গ () হল প্রচলিত ধারণায় সেসব অঙ্গ যেগুলো একসময় পূর্বপুরুষের দেহে সুগঠিত ও কার্যক্ষম ছিল, কিন্তু পরবর্তী বংশধরের দেহে গুরুত্বহীন, অগঠিত এবং অকার্যকর অবস্থায় রয়ে গেছে।  উচ্চমাধ্যমিক জীববিজ্ঞান ২য় পত্র- গাজী আজমল ও গাজী আসমত; পৃষ্টা ২৭০   মানব দেহের কিছু নিষ্ক্রিয় অঙ্গসমূহ   আমাদের দেহে শতাধিক নিষ্ক্রিয় অঙ্গের সন্ধান পাওয়া গেছে।    চোখের ভেতরের দিকের কোণায় উপপল্লব;  আক্কেল দাঁত সহ কয়েক ধরনের দাঁত;  গায়ের লোম;  বহিঃকর্ণের পাশের তিনটি করে কর্ণপেশী;  লেজ না থাকলেও পুচ্ছাস্থি; এবং  বৃহদান্ত্রের সাথে যুক্ত অ্যাপেন্ডিক্স ইত্যাদি।  তথ্যসূত্র  বিষয়শ্রেণী:বিবর্তনমূলক জীববিজ্ঞান
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  Ashiq Shawon (আলাপ) ১০:১৫, ২৩ ফেব্রুয়ারি ২০১৯ (ইউটিসি) সাদাত হোসাইন   – (অপসারণের প্রস্তাবনা দেখুনলগ দেখুন) () ব্যবহারকারী Maruf Hossain দ্রুত অপসারণ ট্যাগ দিয়েছেন, সেহেতু কিছু তথ্যসূত্র আছে, তাই আলোচনার মধ্য দিয়ে যাওয়াই শ্রেয় মনে করছি। কিছু সূত্র থাকলেও তা নিবন্ধের গুরুত্বের পরিচয় দেয় না।  মেরাজ (আলাপ) ১৭:২৬, ১০ ফেব্রুয়ারি ২০১৯ (ইউটিসি)   বর্তমানে যে কয়েকজন তরুণ লেখক আছেন তাদের মাঝে সাদাত হোসাইন অগ্রগণ্য। এছাড়া তিনি জাতীয়ভাবে পুরস্কারপ্রাপ্ত চলচ্চিত্র নির্মাতা এবং জাতীয় টেলিভিশনের উপস্থাপক। এই নিবন্ধে শুধুমাত্র তার উল্লেখযোগ্য কাজরই বর্ণনা রয়েছে তথ্যসূত্র সহকারে। তিনি উল্লেখযোগ্য একজন ব্যাক্তি। এই ব্যাক্তির জীবনী ইংরেজি উইকিপিডিয়ায় নিবন্ধ অনুমোদন প্রাপ্ত হয়েছে(আলোচনা)।  উইকিপিডিয়া:উল্লেখযোগ্যতা (ব্যক্তি) অনুসারে ব্যক্তি কোন উল্লেখযোগ্য পুরস্কার অথবা সম্মাননা গ্রহন করেছেন, সৃজনশীল পেশাজীবীর যে ব্যক্তি কোন উল্লেখযোগ্য বা বহুল পরিচিত কর্মকান্ডের সহযোগী, অথবা কোন কাজের যৌথ অংশীদার অথবা প্রধান চরিত্রে উল্লেখযোগ্য কোন বিষয়ে কাজ করেছেন। যা হতে পারে কোন স্বাধীন গ্রন্থ, একাধিক স্বাধীন নিয়মিত প্রবন্ধ বা পর্যালোচনা, পূর্ণ দৈর্ঘ্য চলচ্চিত্র অথবা টিভি ধারাবাহিক, (খ) একটি গুরুত্বপূর্ণ প্রদর্শনীর অংশ হয়েছে, (গ) উল্লেখযোগ্যভাবে সমালোচনামূলক মনোযোগ আকর্ষণ করেছেন এই ধারার মাঝে পড়ছে।তাই আমি  মনে করি বাংলা উইকিপিডিয়ায় এই নিবন্ধটি থাকা উচিত।   Jubair Sayeed Linas (আলাপ) ১২:৩২, ১১ ফেব্রুয়ারি ২০১৯ (ইউটিসি) অপসারণে একমত। “বর্তমানে যে কয়েকজন তরুণ লেখক আছেন তাদের মাঝে সাদাত হোসাইন অগ্রগণ্য।” এটা ব্যক্তিগত মতামত। কেউ বই লিখেছেন, সে বই প্রকাশ হয়েছে সে ব্যাপারে খবর প্রকাশ হয়েছে এবং অনুল্লেখ্য সংবাদের লিংকই বেশি যেগুলো দিয়ে নিবন্ধের বিষয়ের উল্লেখযোগ্যতা প্রমাণ করে না। নিবন্ধে যে পুরস্কারগুলো নিবন্ধে আছে, সেগুলোও উল্লেখযোগ্যতা প্রমাণে যথেষ্ঠ নয়। জাতীয় টেলিভিশনের উপস্থাপক হলেই কোন ব্যক্তি উল্লেখযৈাগ্যতার মাপকাঠিতে উত্তীর্ণ হবেন, এমনটিও নয়। ~ যুদ্ধমন্ত্রী আলাপ ১৯:০২, ১৯ ফেব্রুয়ারি ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
নাহিদ আসগর বাংলাদেশ সেনাবাহিনীর একজন মেজর জেনারেল। তিনি বাংলাদেশ মেশিন টুলস ফ্যাক্টরি লিমিটেডের (বিএমটিএফ) ব্যবস্থাপনা পরিচালক।   জীবনী  নাহিদ আসগরের সামরিক পেশাগত পরিচিতি:   মেজর জেনারেল পদবি: তিনি বাংলাদেশ সেনাবাহিনীর একজন মেজর জেনারেল।  বিএমটিএফ-এর ব্যবস্থাপনা পরিচালক: তিনি বাংলাদেশ মেশিন টুলস ফ্যাক্টরি লিমিটেডের (বিএমটিএফ) ব্যবস্থাপনা পরিচালক হিসেবে দায়িত্ব পালন করছেন।  সামরিক শিক্ষা ও প্রশিক্ষণ: তার নামের সাথে যুক্ত বিএসপি, এনডিসি, এএফডব্লিউসি, পিএসসি ডিগ্রীগুলো সামরিক শিক্ষা ও প্রশিক্ষণে তার দক্ষতার প্রমাণ।  বিভিন্ন পদে অভিজ্ঞতা: তিনি পূর্বে ব্রিগেডিয়ার জেনারেল হিসাবে সেনা সদর দফতরে পরিদর্শন ও প্রযুক্তিগত উন্নয়নের পরিচালক ছিলেন।  বিভিন্ন পদে অভিজ্ঞতা: তিনি বিভিন্ন গুরুত্বপূর্ণ পদে দায়িত্ব পালন করেছেন, যার মধ্যে সেনা সদর দফতরে চিফ অব জেনারেল স্টাফ (সিজিএস) এবং মাস্টার জেনারেল অব অর্ডন্যান্স (এমজিও) অন্যতম।  পদ্মা সেতু প্রকল্পের সাথেও যুক্ত ছিলেন: তিনি পদ্মা বহুমুখী সেতুর নির্মাণ তত্ত্বাবধানে চিফ কনসালটেন্ট জেনারেল হিসেবেও দায়িত্ব পালন করেছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:নোয়াখালী জেলার ব্যক্তি বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:বাংলাদেশী সেনা কর্মকর্তা
কিউক্যাড (Qcad) হলো একটি কম্পিউটার-ভিত্তিক নকশার সফটওয়্যার যা দ্বিমাত্রিক নকশা ও খসড়া তৈরির জন্য ব্যবহার করা হয়। এই সফটওয়্যার টি লিনাক্স, অ্যাপল ম্যাকওএস, ইউনিক্স এবং মাইক্রোসফট উইন্ডোজের জন্য উপলব্ধ। কিউক্যাডের গ্রাফিক্যাল ইন্টারফেসটি কিউট ফ্রেমওয়র্কের উপর ভিত্তি করে তৈরি করা হয়েছে।   বৈশিষ্ট্য    তথ্যসূত্র    বহিঃসংযোগ       একটি টিউটোরিয়াল  কিউক্যাড কমিউনিটি ফোরাম  কিউক্যাড ডাউলোড সকল প্লাটফর্মের জন্য  বিষয়শ্রেণী:দ্বিমাত্রিক কম্পিউটার-সহায়ক নকশাকারী সফটওয়্যার বিষয়শ্রেণী:লিনাক্সের জন্য কম্পিউটার-সহায়ক নকশাকারী সফটওয়্যার বিষয়শ্রেণী:বিনামূল্যের কম্পিউটার-সহায়ক নকশাকারী সফটওয়্যার বিষয়শ্রেণী:বিনামূল্যের শিক্ষামূলক সফটওয়্যার বিষয়শ্রেণী:ম্যাকওস কম্পিউটার-সহায়ক নকশাকারী সফটওয়্যার
thumb|upright 1| Sexual dimorphism of the skull গরিলা হল প্রাইমেটদের মধ্যে আকৃতিতে বৃহত্তম। এরা প্রাইমেট পরিবারের এক ধরনের তৃণভোজী, মাটিতে বসবাসরত প্রাণী। এদের বাস আফ্রিকা মহাদেশের জঙ্গলে।  গরিলাদেরকে দুইটি প্রজাতিতে ভাগ করা হয়। মানুষের সাথে গরিলার ডিএনএ-এর প্রায় ৯৭-৯৮% মিল রয়েছে। This statistic ought to be taken lightly; by the same reasoning human DNA is around 40% identical to that of a potato or lettuce.In a talk presented at the Annual Meeting of the American Anthropological Association on November 20, 1999, Jonathan Marks stated: "Humans, chimpanzees, and gorillas are within two percentage points of one another genetically." । শিম্পাঞ্জীদের পরে এরাই মানুষের নিকটতম সমগোত্রীয় প্রাণী।  গরিলারা নিরক্ষীয় বা উপনিরক্ষীয় বনাঞ্চলে বাস করে। পাহাড়ী গরিলা আফ্রিকার আলবার্টাইন রিফ পর্বতে বাস করে, সমূদ্রসমতল হতে যে এলাকার উচ্চতা প্রায় ২২২৫ হতে ৪২৬৭ মিটার। সমতলের গরিলারা ঘন জঙ্গলে বাস করে।   তথ্যসূত্র   বিষয়শ্রেণী:নরবানর বিষয়শ্রেণী:স্তন্যপায়ী প্রাণী বিষয়শ্রেণী:আফ্রিকার প্রাণিকুল বিষয়শ্রেণী:তৃণভোজী স্তন্যপায়ী প্রাণী বিষয়শ্রেণী:সাহারা-নিম্ন আফ্রিকার প্রাণিকুল
যে কোনো একটা ভাষার মূল ভিত্তি হল ব্যাকরণ। অসমীয়া ভাষা সঠিক ভাবে লিপিবন্ধ এবং প্ৰকাশ করার জন্যে কতিপয় নীতি নিৰ্দেশনা সমষ্টিকেই অসমীয়া ব্যাকরণ বলা হয়। প্ৰখ্যাত লেখক সত্যনাথ বরার মতে, "যে গ্রন্থ পড়িলে অসমীয়া ভাষাতে কথা বলা এবং লিখতে শিখা যায়, তাকে অসমীয়া ভাষার ব্যাকরণ বলে।   অসমীয়া ভাষার ব্যাকরণ চৰ্চার ইতিহাস  অসমীয়া ভাষার ব্যাকরণ চৰ্চা আরম্ভ হয়েছিল প্ৰাচীন ভারতবৰ্ষের বৈদিক সাহিত্যের সাথে বিভিন্ন ব্ৰাক্ষ্মণ গ্ৰন্থের মধ্য দিয়ে। অবশ্য এটি সুনিৰ্দিষ্ট রুপ লাভ করে পাণিনির দ্বারা রচিত ‘অষ্টাধ্যায়ী’ নামে খ্যাত “শব্দানুশাসনম” নামের গ্ৰন্থের মাধ্যমে। আসামে এই ব্যাকরণ চৰ্চা আরম্ভ হয় ঊনবিংশ শতাব্দিতে, ইংরেজ গভর্নর এবং আমেরিকান মিশনারিরা আসামে আসার পর থেকে। ১৮৩৯ সালে ইংরেজ ইতিহাসবিদ উইলিয়াম রবিনসনের রচনা করা “A Grammar of the Assamese Language” নামের ব্যাকরণটি হল অসমীয়া ভাষার প্ৰথম ব্যাকরণ।   ব্যাকরণের অন্তৰ্গত বিষয়সমূহ   বিশেষ্য:- মানুষ, স্থান, বস্তু, গুণ, অথবা কোনো ক্ৰিয়া বুঝালে ব্যবহার করা শব্দ৷  বিশেষণ:- বিশেষ্যের গুণ বা ধৰ্ম প্ৰকাশ করা শব্দ৷  সৰ্বনাম:- বিশেষ্যের পরিবর্তে ব্যবহার করা শব্দ৷ যেমন- মই(আমি), তেওঁ(তিনি), সি(সে) ইত্যাদি৷  ক্ৰিয়া:- যে শব্দ কোনো কাৰ্য শেষ হওয়া বুঝায় তাকে ক্ৰিয়া বলে৷  অব্যয়:-  বচন:-  লিঙ্গ:-  সমাস:-  বিভক্তি:-   বিভক্তির প্ৰকার   শব্দ বিভক্তি:- মনের ভাব প্ৰকাশ করে বাক্য ব্যবহার করতে সেই বাক্যের সাথে ক্ৰিয়া ও অন্যান্য শব্দের পারস্পরিক সংগতি বা সম্বন্ধ রাখে প্ৰাতিপদিকের পর কিছু বৰ্ণ বা বৰ্ণ সমষ্টি যোগ করা হয়। সেই বৰ্ণ বা বৰ্ণ সমষ্টিকেই শব্দ বিভক্তি বলে। শব্দ বিভক্তি ৭ প্ৰকার আছে। নিচে উল্লেখ করা হল।  প্ৰথমা বিভক্তি – এ (ই):- (আ-কারান্ত শব্দের পরে ‘এ’ বিভক্তির জায়গায়‘ই’ যোগ হয়) যেমন :শিখা + এ = শিখাই (ই, ঈ, ঐ-কারান্ত শব্দের পরে ‘এ’ বিভক্তির জায়গায় ‘য়’ এবং উ,ঊ,ঔ-কারান্ত শব্দের পরে ‘এ’ বিভক্তির জায়গায় ‘য়’ যোগ হয়) যেমন : হরি + এ= হরিয়ে। মধু + এ= মধুয়ে।  দ্বিতীয়া বিভক্তি – ক:-  তৃতীয়া বিভক্তি – এ, ৰে, দি, দ্বাৰা, দ্বাৰায়:-  চতুৰ্থী বিভক্তি – লৈ:-  পঞ্চমী বিভক্তি – ৰ, পৰা:-  ষষ্ঠী বিভক্তি – ৰ:-  সপ্তমী বিভক্তি – ত, এ:-   তথ্যসূত্র    বহিঃসংযোগ   অসমীয়া ভাষার বহল ব্যাকরণ, লেখক সত্যনাথ বরা  বিষয়শ্রেণী:আসামীয় ভাষা
কুষ্টিয়া চিনি কল লিমিটেড বাংলাদেশের কুষ্টিয়া জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি কল। লোকসানের কারণে ২০২০-২০২১ অর্থ বছরে চিনি কলটি বন্ধ ঘোষণা করা হয়।   অবস্থান   বাংলাদেশের দক্ষিণ-পশ্চিমাঞ্চলের কুষ্টিয়ার জগতিতে এই শিল্প কারখানাটি অবস্থিত;   ইতিহাস   ১৯৬১ সালে এই শিল্প প্রতিষ্ঠানটির নির্মাণ কাজ শুরু হয়ে ১৯৬৫ সালে সমাপ্ত হয় এবং ১৯৬৫-৬৬ সাল থেকে এটি চিনি উৎপাদন শুরু করে।কুষ্টিয়া চিনি কল লিমিটেড। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়ত্ত্ব প্রতিষ্ঠান হিসেবে ঘোষণা করে।বিএসএফআইসি-এর গঠন ইতিহাস।   অবকাঠামো   এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত। এখানে চিনি মজুদ করে রাখার জন্য প্রতিটি ৬৫০০  মেট্রিক টন ধারণ ক্ষমতার দুটি গুদাম ঘর রয়েছে।নানা সংকটে কুষ্টিয়া চিনিকল।   উৎপাদন ক্ষমতা   এই মিলের দৈনিক আখ মাড়াই করার ক্ষমতা ১৫২৪ মেট্রিক টন এবং উৎপাদনের ক্ষমতা ১৫০০০   মেট্রিক টন।   উৎপাদিত পণ্য    চিনি  চিটাগুড়,   ব্যাগাস  প্রেসমাড।   আরও দেখুন    বাংলাদেশ চিনি ও খাদ্য শিল্প করপোরেশন  বাংলাদেশের চিনি কলের তালিকা   তথ্যসূত্র    বহিঃসংযোগ    কুষ্টিয়া চিনি কল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন।   বাংলাদেশের চিনি কলগুলোর নাম ও যোগাযোগের ঠিকানা।  বিষয়শ্রেণী:১৯৬১-এ পূর্ব পাকিস্তানে প্রতিষ্ঠিত বিষয়শ্রেণী:বাংলাদেশের চিনিকল বিষয়শ্রেণী:কুষ্টিয়া জেলার শিল্পপ্রতিষ্ঠান বিষয়শ্রেণী:কুষ্টিয়া ভিত্তিক সংগঠন বিষয়শ্রেণী:কুষ্টিয়ার অর্থনীতি
কাজী আনোয়ারুল হক (৮ ফেব্রুয়ারি ১৯০৯ - ১৫ নভেম্বর ২০০১) হলেন একজন বাঙালি আমলা ও রাজনীতিবিদ। তিনি সরকারি চাকুরীতে এবং রাজনৈতিক অনেক পদে অধিস্তান করেছেন; তার মধ্যে পাকিস্তান পুলিশের উপ-মহাপরিদর্শক, মহাপরিদর্শক, চীফ সেক্রেটারি, পাকিস্তান সেন্ট্রাল পাবলিক সার্ভিস কমিশনের চেয়ারম্যান, পাকিস্তানের কেন্দ্রীয় মন্ত্রিসভায় শিক্ষা, স্বাস্থ্য, শ্রম ও সমাজকল্যাণ দফতরের মন্ত্রী অন্যতম। তিনি লেখক হিসাবেও খ্যাতি অর্জন করেছিলেন।   জন্ম ও পারিবারিক পরিচিতি  আনোয়ারুল হক ১৯০৯ সালের ৮ ফেব্রুয়ারি তৎকালীন ব্রিটিশ ভারতের ঢাকায় জন্মগ্রহণ করেন। তিনি ছিলেন ‘আবদুল্লাহ’ উপন্যাসের লেখক প্রখ্যাত সাহিত্যিক খান বাহাদুর কাজী ইমদাদুল হকের পুত্র।   কর্ম জীবন  তিনি ১৯৭৮ সালের ৭ জুলাই হতে ১৯৭৯ সালের ১৪ জুলাই পর্যন্ত বেসামরিক বিমান চলাচল ও পর্যটন মন্ত্রী এবং ১৯৮০ সালের ২ জানুয়ারি হতে ১৯৮১ সালের ২৭ নভেম্বর পর্যন্ত খনিজ ও জ্বালানী মন্ত্রী ছিলেন।   মৃত্যু  হক ২০০১ সালের ১৫ নভেম্বর ঢাকায় মৃত্যুবরণ করেন।   আরও দেখুন    কাজী ইমদাদুল হক;  আবু সাদাত মোহাম্মদ সায়েমের মন্ত্রিসভা;  জিয়াউর রহমানের মন্ত্রিসভা;  আবদুস সাত্তারের মন্ত্রিসভা।   তথ্যসূত্র   বিষয়শ্রেণী:১৯০৯-এ জন্ম বিষয়শ্রেণী:২০০১-এ মৃত্যু বিষয়শ্রেণী:বাঙালি মুসলিম বিষয়শ্রেণী:আবদুস সাত্তারের মন্ত্রিসভার সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জিয়াউর রহমানের মন্ত্রিসভার সদস্য বিষয়শ্রেণী:বাংলাদেশের বেসামরিক বিমান পরিবহন ও পর্যটন মন্ত্রী বিষয়শ্রেণী:আবু সাদাত মোহাম্মদ সায়েমের মন্ত্রিসভার সদস্য বিষয়শ্রেণী:বাংলাদেশী পুলিশ কর্মকর্তা বিষয়শ্রেণী:২০শ শতাব্দীর বাংলাদেশী লেখক বিষয়শ্রেণী:ঢাকার রাজনীতিবিদ বিষয়শ্রেণী:বাংলাদেশের ভূমি উপদেষ্টা বিষয়শ্রেণী:বাংলাদেশের পানিসম্পদমন্ত্রী
এসার ইনকর্পোরেটেড তাইওয়ান ভিত্তিক একটি বহুজাতিক কম্পিউটার প্রযুক্তি ও ইলেক্ট্রনিক যন্ত্র নির্মাতা প্রতিষ্ঠান। ১৯৭৬ সালে কোম্পানিটি প্রতিষ্ঠিত হয়। এসার ডেস্কটপ, ল্যাপটপ ও ট্যাবলেট পিসি, স্মার্টফোন, সার্ভার তৈরি করে থাকে।   বহিঃসংযোগ      Acer Group (Chinese)  Gateway  Packard Bell  eMachines  Glofiish  E-TEN   বিষয়শ্রেণী:তাইওয়ানী ব্যবসা প্রতিষ্ঠান বিষয়শ্রেণী:স্মার্টফোন নির্মাতা কোম্পানি বিষয়শ্রেণী:তাইওয়ান স্টক এক্সচেঞ্জের তালিকাভুক্ত কোম্পানি বিষয়শ্রেণী:প্রদর্শন প্রযুক্তি কোম্পানি বিষয়শ্রেণী:তাইওয়ানের ইলেকট্রনিক্স কোম্পানি বিষয়শ্রেণী:মোবাইল ফোন প্রস্তুতকারক বিষয়শ্রেণী:নেটবুক নির্মাতা বিষয়শ্রেণী:বহনযোগ্য অডিও প্লেয়ার প্রস্তুতকারক বিষয়শ্রেণী:তাইওয়ানী মার্কা
টমাস উইলিয়াম স্পেন্সার, ওবিই (; জন্ম: ২২ মার্চ, ১৯১৪ - মৃত্যু: ১ নভেম্বর, ১৯৯৫) লন্ডনের ডেপ্টফোর্ড এলাকায় জন্মগ্রহণকারী ইংল্যান্ডের সাবেক প্রথম-শ্রেণীর ক্রিকেটার ছিলেন। এছাড়াও, তিনি আন্তর্জাতিক ক্রিকেটে আম্পায়ারের দায়িত্ব পালন করেন। কাউন্টি ক্রিকেটে কেন্ট দলের পক্ষে প্রতিনিধিত্ব করেন টম স্পেন্সার।   আম্পায়ারিত্ব  খেলোয়াড়ী জীবন থেকে অবসর নেয়ার পর ১৭ টেস্টে ও ৬টি একদিনের আন্তর্জাতিকের ক্রিকেটে খেলা পরিচালনা করেন। তন্মধ্যে ১৯৭৫ সালের ক্রিকেট বিশ্বকাপের ফাইনালে ডিকি বার্ডের সাথে ওয়েস্ট ইন্ডিজ ও অস্ট্রেলিয়ার মধ্যকার খেলা পরিচালনা অন্যতম।  ১৯৭৬ সালে ক্রিকেট খেলায় মূল্যবান সেবা প্রদানের জন্য তাকে ওবিই পদবী প্রদান করা হয়।   তথ্যসূত্র    আরও দেখুন   আম্পায়ার  স্টিভ বাকনর  টেস্ট ক্রিকেট আম্পায়ারদের তালিকা   বহিঃসংযোগ     বিষয়শ্রেণী:ইংরেজ ক্রিকেটার বিষয়শ্রেণী:১৯১৪-এ জন্ম বিষয়শ্রেণী:১৯৯৫-এ মৃত্যু বিষয়শ্রেণী:ইংরেজ টেস্ট ক্রিকেট আম্পায়ার বিষয়শ্রেণী:ইংরেজ ওডিআই ক্রিকেট আম্পায়ার বিষয়শ্রেণী:কেন্টের ক্রিকেটার বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ